text: [{"text_idx": "#000000", "text": "Archive for month: November, 2015"}, {"text_idx": "#000002", "text": "Qulqulluun Sinoodoosiin Yaa\u2019ii waggaatti al lama taassisu keessaa yaa\u2019ii ji\u2019a Onkololeessaa onkololeessa 12 kan eegale yoo ta\u2019u dhimmoota mana Kiristaanaa Ortodoks Tawaahidoo Itiyoophiyaa Ilaallatanii fi dhimmoota Manni Kiristaanaa kun hojjettu irratti marii bal\u2019aa taassisaa kan ture yoo ta\u2019u onkololeessa 22 dhimmoota irratti mari\u2019atee fi murtii argatan ilaalchisee ibsa Gaazexaa laatee jira. Ibsa kenname guutuu isaa haala armaan gadiitiin dhiyeessineerra."}, {"text_idx": "#000004", "text": "Barumsa amantaa, sirna Waaqeffannaa fi darbii darboo mana kiristaanaa afaan uummanni dhagahuun bal\u2019inaan wangeela Waaqayyoo lallabuuf kan kaayyeffate Waldaan Qulqullootaa sagantaa Televizhinii Afaan Oromootiin eegaluuf akka ta\u2019e himame. Waldaan Qulqullootaa sagantaa kana yeroo gabaabaa keessatti eegaluuf onkololeessa 5 bara 2008 waajjira gaggeessaa waldichaa keessattiwaliigaltee tamsaasa sagantichaa miidiyaa fi komunukeeshinii Mijuu wajjin raawwateera."}, {"text_idx": "#000005", "text": "Akka waliigaltee irratti ibsametti komunukeeshiniinfi miidiyaan Mijuu (OBS) sagantaa Waldaan Qulqullootaa qopheessee itti kennu chaanaalii isaa irratti tamsaasuuf yoo ta\u2019u tamsaasa kanas waliigalteen kun raawwatee ji\u2019a tokko booda sadaasa 12/2008 akka eegalu ibsameera."}, {"text_idx": "#000006", "text": "Saganataan dhiyaatus torbanitti guyya lama sanbata guddaa (dilbata) barfata sa\u2019aatii 4:30 hanga 5:00 yoo ta\u2019u irra deebiidhaan roobii ganama sa\u2019aatii 12:30 hanga sa\u2019aatii 1:00tti akka ta\u2019e ibsameera."}, {"text_idx": "#000007", "text": "Waldaan Qulqullootaa tajaajila Afaan Oromootiin kennamu babal\u2019isuuf jecha miidiyaalee adda addaatiin carraaqaa waggoota hedduu kan lakkoofsise yoo ta\u2019u haala addaatiin sagantaa kana babal\u2019isuuf pirojeektii qopheessee miidiyaalee maxxansaa fi elektiroonikiisiin tajaajila kennuu eega eegalee waggaa tokko lakkoofsisuun isaa ni yaadatama.Tajaajilli televizhinii kunis qaama pirojeektii kanaa akka ta\u2019e ibsameera."}, {"text_idx": "#000009", "text": "Odeeffannoowwan bu\u2019uurawoo Waa\u2019ee Waldaa Qulqullootaa"}]